विभिन्न सरकारी दस्तावेजों का हवाला देते हुए विद्वानों ने कांग्रेस से जवाब मांगा है कि जोशी कमेटी ने गंगा के अविरल प्रवाह के लिए पहाड़ों को काटकर सुरंग बनाने की 450 करोड़ की जो परियोजना भारत सरकार का सौंपी उस रिपोर्ट पर अब तक केंद्र की कांग्रेस सरकार ने क्या कार्रवाई की। गंगा पर उत्तराखंड में केंद्र सरकार के एनटीपीसी ने ही अधिकांश योजनाएं पिछले पांच साल में शुरू की, कांग्रेस उन परियोजनाओं पर चुप क्यों है। भारतीय जनता पार्टी के घोषणापत्र में गंगा के प्रवाह को अविरल बनाने का मुद्दा शामिल कर लिया गया है। कांग्रेस जवाब दे कि उसने अपने घोषणापत्र में गंगा के प्रवाह को अविरल करने की घोषणा क्यों शामिल नहीं होने दी। गौमाता का राष्ट्रीय प्राणी घोषित करने में कांग्रेस क्यों चुप है। देश भर में चल रहे तमाम कत्लखानों जैसे देवनार, अलकबीर को कांग्रेस सरकारों ने बंद क्यों नहीं कराया। गीता जैसे पवित्र ग्रंथ को राष्ट्रीय ग्रंथ घोषित क्यों नहीं किया गया। विद्वानों ने आरोप लगाया है कि कांग्रेस ने आजादी के बाद सिर्फ और सिर्फ हिंदू द्रोह को ही शरण दी है, एक विदेशी महिला के इशारों पर नाचने वाली कांग्रेस ने एक देसी होनहार युवा वरूण गांधी को जेल की सलाखों के पीछ बंद करवा कर अपनी जहरीली मानसिकता का परिचय दे दिया है, ऐसी कांग्रेस को इस बार जनता सत्ता से खदेड़कर उसके सारे पापकर्मों का हिसाब ले लेगी।